Üldkohtu (teine koda) 17. detsembri 2014. aasta otsus – Pilkington Group jt vs. komisjon
(kohtuasi T‑72/09)
Konkurents – Keelatud kokkulepped – Euroopa autoklaasi turg – EÜ artikli 81 rikkumise tuvastamise otsus – Turgude jagamise kokkulepped ja tundliku äriteabe vahetamine – Trahvid – Kaitseõigused – 2006. aasta trahvide arvutamise meetodi suuniste tagasiulatuv kohaldamine – Müügiväärtus – Passiivne või vähetähtis roll – Trahvi hoiatav mõju – Varem määratud trahvide arvesse võtmine – Trahvi ülempiir – Vahetuskurss trahvi ülempiiri arvutamiseks
1.                     Kohtumenetlus – Otsus, millega kohtumenetluse käigus asendatakse vaidlustatud otsus – Uus asjaolu – Esialgsete nõuete ja väidete kohandamine – Lubatavus, isegi kui vaidlustatud otsust on osaliselt muudetud (ELTL artikkel 263; Üldkohtu kodukord, artikli 48 lõige 2) (vt punkt 46)
2.                     Keelatud kokkulepped – Kooskõlastatud tegevus – Konkurentsi kahjustamine – Hindamiskriteeriumid – Konkurentsivastane eesmärk – Piisav tuvastamine (EÜ artikli 81 lõige 1) (vt punktid 79, 80, 119, 120, 122, 167, 168, 288 ja 389)
3.                     Konkurents – Haldusmenetlus – Komisjoni otsus rikkumise tuvastamise kohta – Komisjonil lasuv kohustus esitada tõend rikkumise ja selle kestuse kohta – Tõendamiskoormise ulatus – Komisjoni esitatud tõendite nõutav täpsuse aste – Kaudsete tõendite kogum – Nende ettevõtjate tõendamiskoormis, kes vaidlustavad rikkumise asetleidmise või kestuse (EÜ artikli 81 lõige 1; nõukogu määrus nr 1/2003, artikkel 2) (vt punktid 81–84, 151 ja 182)
4.                     Konkurents – Haldusmenetlus – Komisjoni otsus rikkumise tuvastamise kohta – Teiste rikkumises osalenud ettevõtjate avalduste kasutamine tõenditena – Lubatavus – Koostööteatise kohaldamise eesmärgil kartellikokkuleppe peamiste osaliste poolt vabatahtlikult esitatud avalduste tõenduslik väärtus (EÜ artikli 81 lõige 1; nõukogu määrus nr 1/2003, artikkel 2; komisjoni teatis 2002/C 45/03) (vt punktid 87, 335 ja 347)
5.                     Keelatud kokkulepped – Ühe rikkumise koostisosadeks olevad kokkulepped ja kooskõlastatud tegevus – Mõiste – Kriteeriumid – Üks eesmärk ja tervikplaan – Kokkulepete vaheline täiendav seos (EÜ artikli 81 lõige 1) (vt punktid 125, 126, 150, 175, 176 ja 181)
6.                     Konkurents – Trahvid – Summa – Kindlaksmääramine – Komisjoni suunistes määratletud arvutamismeetod – Trahvi põhisumma arvutamine – Rikkumise kui terviku tunnuste arvessevõtmine – Kohustus arvestada igale osalevale ettevõtjale omaste teiste konkreetsete asjaoludega – Puudumine (EÜ artikkel 81; nõukogu määrus nr 1/2003, artikli 23 lõiked 2 ja 3; komisjoni teatis 2006/C 210/02) (vt punktid 188–191, 390 ja 391)
7.                     Konkurents – Trahvid – Summa – Kindlaksmääramine – Keeruline majanduslik hinnang – Komisjoni kaalutlusruum – Kohtulik kontroll – Õiguspärasuse kontroll – Ulatus (ELTL artikkel 263; nõukogu määrus nr 1/2003, artikli 23 lõiked 2 ja 3 ning artikkel 31; komisjoni teatis 2006/C 210/02) (vt punktid 202 ja 203)
8.                     Konkurents – Trahvid – Summa – Kindlaksmääramine – Arvessevõetud käive – Aluseks võetav aasta – Kohustus viidata viimasele rikkumises osalemise täisaastale – Puudumine (EÜ artikkel 81; nõukogu määrus nr 1/2003, artikli 23 lõiked 2 ja 3; komisjoni teatis 2006/C 210/02, punktid 13 ja 37) (vt punktid 204–206 ja 212)
9.                     Konkurents – Trahvid – Summa – Kindlaksmääramine – Kriteeriumid – Asjaomase ettevõtja kogukäive – Rikkumise esemeks olevatelt kaupadelt saadud käive – Kummagi käibe arvessevõtmine – Piirid (EÜ artikkel 81; nõukogu määrus nr 1/2003, artikli 23 lõiked 2 ja 3; komisjoni teatis 2006/C 210/02, punktid 6 ja 13) (vt punktid 219–223)
10.                     Konkurents – Haldusmenetlus – Vastuväiteteatis – Vajalik sisu – Kaitseõiguste tagamine – Andmed kavandatava trahvi arvutamise kriteeriumide kohta – Enneaegsed andmed (EÜ artikkel 81; Euroopa Liidu põhiõiguste harta, artikli 41 lõike 2 punkt a; nõukogu määrus nr 1/2003, artikli 27 lõige 1) (vt punktid 231–237)
11.                     Konkurents – Trahvid – Trahvide määramise otsus – Põhjendamiskohustus – Ulatus – Nende hindamistegurite esitamine, mis võimaldasid komisjonil hinnata rikkumise raskust ja kestust – Piisav väljatoomine – Komisjoni kohustus esitada trahvide arvutamisviisiga seotud arvandmed – Puudumine (EÜ artikkel 81; ELTL artikkel 296; nõukogu määrus nr 1/2003, artikli 23 lõiked 2 ja 3) (vt punktid 247 ja 248)
12.                     Konkurents – Trahvid – Summa – Kindlaksmääramine – Komisjoni kaalutlusruum – Piirid – Liidu õiguse eeskirjade ja üldpõhimõtete järgimine – Trahvi määramine proportsionaalselt vastavalt rikkumise raskuse hindamise üksikasjadele (EÜ artikkel 81; ELTL artikkel 296; nõukogu määrus nr 1/2003, artikli 23 lõiked 2 ja 3; komisjoni teatis 2006/C 210/02) (vt punktid 276, 277, 291, 295, 307 ja 396)
13.                     Konkurents – Trahvid – Summa – Kindlaksmääramine – Ülempiir – Trahvile ülempiiri seadmise ja trahvi hoiatava mõju eristamine – Erinev eesmärk kui rikkumise raskuse ja kestuse kriteeriumidel – Eesmärk vältida ülemääraseid ja ebaproportsionaalseid trahve (EÜ artikkel 81; nõukogu määrus nr 1/2003, artikli 23 lõike 2 teine lõik) (vt punktid 279, 280 ja 414)
14.                     Konkurents – Trahvid – Summa – Kindlaksmääramine – Kriteeriumid – Rikkumise raskus – Horisontaalne kartellikokkulepe hindade kohta – Väga raske rikkumine – Asjaolud, mis ei välista seda määratlust (EÜ artikkel 81; ELTL artikkel 296; nõukogu määrus nr 1/2003, artikli 23 lõiked 2 ja 3; komisjoni teatis 2006/C 210/02, punkt 23) (vt punktid 283, 284 ja 289)
15.                     Konkurents – Trahvid – Summa – Kindlaksmääramine – Hoiatav mõju – Kohustus võtta arvesse trahve, mis on juba määratud muude konkurentsivastaste tegevuste eest – Puudumine (EÜ artikkel 81; ELTL artikkel 296; nõukogu määrus nr 1/2003, artikli 23 lõiked 2 ja 3; komisjoni teatis 2006/C 210/02, punkt 25) (vt punktid 300 ja 302–305)
16.                     Konkurents – Trahvid – Summa – Kindlaksmääramine – Kriteeriumid – Kohustus võtta arvesse asjaomase ettevõtja rahalist olukorda – Puudumine – Kohustus võtta arvesse erandlikku majanduskriisi – Puudumine (EÜ artikkel 81; ELTL artikkel 296; nõukogu määrus nr 1/2003, artikli 23 lõiked 2 ja 3; komisjoni teatis 2006/C 210/02, punkt 35) (vt punktid 308, 441, 442)
17.                     Konkurents – Trahvid – Summa – Kindlaksmääramine – Kriteeriumid – Rikkumise raskus – Kergendavad asjaolud – Konkurentsieeskirjadega vastavusse viimise programmi rakendamine – Arvessevõtmine ei ole kohustuslik (EÜ artikkel 81; ELTL artikkel 296; nõukogu määrus nr 1/2003, artikli 23 lõiked 2 ja 3; komisjoni teatis 2006/C 210/02, punkt 29) (vt punkt 311)
18.                     Konkurents – Trahvid – Summa – Kindlaksmääramine – Kriteeriumid – Rikkumise raskus – Kergendavad asjaolud – Ettevõtja passiivne või käsutäitja roll – Hindamiskriteeriumid (EÜ artikkel 81; ELTL artikkel 296; nõukogu määrus nr 1/2003, artikli 23 lõiked 2 ja 3; komisjoni teatis 2006/C 210/02, punkt 29) (vt punktid 381, 382 ja 384)
19.                     Konkurents – Trahvid – Summa – Kindlaksmääramine – Vajadus võtta arvesse asjaomaste ettevõtjate käivet ja tagada trahvide proportsionaalsus nende käivetega – Puudumine (EÜ artikkel 81; ELTL artikkel 296; nõukogu määrus nr 1/2003, artikli 23 lõiked 2 ja 3; komisjoni teatis 2006/C 210/02) (vt punktid 397, 398 ja 438)
20.                     Konkurents – Trahvid – Summa – Arvutamise meetodid – Ettevõtjate aluseks võetava aasta käibe ümberarvutamine eurodeks sama aasta keskmise vahetuskursi alusel – Lubatavus (EÜ artikkel 81; ELTL artikkel 296; nõukogu määrus nr 1/2003, artikli 23 lõiked 2 ja 3) (vt punktid 416–421)
21.                     Konkurents – Trahvid – Summa – Kohasus – Kohtulik kontroll – Asjaolud, mida liidu kohus võib arvesse võtta – Teave, mis ei sisaldu trahviotsuses ning mis ei ole selle otsuse põhjendamiseks vajalik – Hõlmamine (EÜ artikkel 229; ELTL artikkel 296; nõukogu määrus nr 1/2003, artikli 23 lõige 2 ja artikkel 31; komisjoni teatis 2006/C 210/02) (vt punktid 430–432)
Ese
Nõue tühistada hagejat puudutavas osas komisjoni 12. novembri 2008. aasta otsus K(2008) 6815 (lõplik) [EÜ] artiklis 81 ja EMP lepingu artiklis 53 sätestatud menetluse kohta (COMP/39.125 – autoklaas), muudetud komisjoni 11. veebruari 2009. aasta otsusega K(2009) 863 (lõplik) ja komisjoni 28. veebruari 2013. aasta otsusega C(2013) 1119 (final), ning teise võimalusena nõue tühistada selle otsuse artikkel 2 osas, milles määratakse hagejatele trahv, või kolmanda võimalusena nõue vähendada selle trahvi summat.
Resolutsioon
1.
Jätta hagi rahuldamata.
2.
Jätta 90% Pilkington Group Ltd, Pilkington Automotive Ltd, Pilkington Automotive Deutschland GmbH, Pilkington Holding GmbH ja Pilkington Italia SpA kohtukuludest nende endi kanda ning mõista neilt välja kõik Euroopa Komisjoni kohtukulud, jätta viimase kanda 10% hagejate kohtukuludest.